În Palatul Regal se află, de altfel, și mult vizitata Capelă Palatină, decorată în timpul regilor normanzi cu excepționale mozaicuri bizantine și cu un tavan în muqarna ce constituie o capodoperă de artă fatimidă cu inserturi de pictură figurativă, incomparabil mai bine păstrată decât vestigiile similare din lumea arabă, mici fragmente salvate de istorie de la furia iconoclastă ce i-a animat și pe arabi, nu doar pe creștini.